Valdis Biķis

Valdis Biķis (dzimis 1940. gada 25. septembrī Dundagas pagastā; miris 2021. gada 9. augustā) bija latviešu inženieris, sabiedriskais darbinieks un politiķis, bijušais Latvijas Augstākās Padomes deputāts.

 Dzīvesgājums 
Dzimis 1940. gada 25. septembrī Dundagas pagastā. 1949. gada marta deportācijas laikā viņu kopā ar ģimeni izsūtīja uz Sibīriju. Pēc atgriešanās dzimtenē absolvēja Dundagas vidusskoluskola.dundaga.lv un studēja Rīgas Politehniskā institūta Aparātbūves un automatizācijas fakultātē, pēc studiju beigšanas 1965. gadā strādāja Aizputes metāla furnitūras rūpnīcā "Kurzeme" par galveno konstruktoru, vēlāk par galveno tehnologu (1966—1984), tad par galveno inženieri (1985—1990), bija Liepājas rajona Tūristu kluba vadītājs (1970—1990).Aizputnieku un novadnieku biogrāfiskā vārdnīca

Atmodas kustības laikā 1990. gadā V. Biķi kā Latvijas Tautas frontes kandidātu ievēlēja par Latvijas Augstākās Padomes deputātu no 141. Aizputes vēlēšanu apgabala.Latvijas PSR tautas deputāti, kuri ievēlēti 1990. gada 18. martā  Barikadopēdijas fonds 1990. gada 4. maijā viņš balsoja par Latvijas Republikas neatkarības atjaunošanu.Latvijas Republikas Augstākās Padomes vēlēšanas  saeima.lv

Pēc deputāta pilvaru beigām V. Biķis strādāja par a/s "Kurzemes atslēga — 1" valdes priekšsēdētāju (1994—2009) un tehnisko direktoru.

1995. gadā V. Biķis nesekmīgi kandidēja 6. Saeimas vēlēšanās no Latvijas Zemnieku savienības (LZS), Kristīgi demokrātiskās savienības un Latgales Demokrātiskās partijas saraksta. Šajā pašā gadā pirmo reizi ievēlēts Aizputes domē no LZS saraksta, vairākus sasaukumus bija Aizputes pilsētas domes deputāts un domes priekšsēdētāja vietnieks (1995—2001), Aizputes Izglītības fonda dibinātājs un vadītājs (kopš 1996). Uz vietu Aizputes domē kandidēja arī 2005. gada pašvaldību vēlēšanās, tomēr šajā reizē netika ievēlēts.

Miris 2021. gada 9. augustā.Miris Valdis Biķis, kurš balsoja par Latvijas neatkarību Liepajniekiem.lv

 Apbalvojumi 
2000. gadā Valdi Biķi apbalvoja ar trešās šķiras Triju Zvaigžņu ordeni.
Ierakstīts Aizputes pilsētas Goda grāmatā (2002).

 Literatūra 
 Tālavs Jundzis. 4. maijs: Rakstu, atmin̦u un dokumentu krājums par Neatkarības deklarāciju. Fonds "Latvijas Vēsture", 2000.

 Atsauces 

Kategorija:1940. gadā dzimušie
Kategorija:2021. gadā mirušie
Kategorija:Talsu novadā dzimušie
Kategorija:LR Augstākās Padomes deputāti
Kategorija:Padomju represijās cietušie
Kategorija:Rīgas Tehniskās universitātes absolventi
Kategorija:Triju Zvaigžņu ordeņa komandieri